বিমলা
বিমলা দেবী হচ্ছেন আদি পরাশক্তির অন্যতম স্বরূপ এবং চার আদি শক্তিপীঠ এর অন্যতম পুরীর অধিষ্ঠাত্রী দেবী । প্রতিটি সতীপীঠে-ই দেবীর ভৈরব বা সঙ্গী হিসেবে মহাদেব বিভিন্ন নামে অবস্থান করেন। এখানে ভৈরব হিসেবে জগন্নাথ দেবের উল্লেখ আছে ।এর থেকে এই ধারণা করা যায় যে তিনি এই ক্ষেত্রে শিব। এই বিষয় বলতে গেলে শ্রীমা সারদা দেবীর দর্শনের কথাও উল্লেখ করতে হয়। একবার জগন্নাথ দর্শন প্রসঙ্গে মা বলেছিলেন ' আমি দেখি লক্ষ শালগ্রাম এর উপর সাক্ষাৎ শিব বসে আছেন ।'দেবী বিমলা ৫১ সতীপীঠের-ই এক পীঠ। পীঠনির্ণয়তন্ত্র মতে উৎকলে নাভিদেশস্ত বিরজা ক্ষেত্র মুচ্যতে । বিমলা সা দেবী জগন্নাথ স্তু ভৈরবঃ ।। তাঁর ভৈরব হিসেবে মহাদেব থাকেন না। বরং এখানে জগন্নাথদেব-ই তাঁর ভৈরব হিসেবে থাকেন। বিমলা দেবী হচ্ছেন আদি পরাশক্তির অন্যতম স্বরূপ এবং চার আদি শক্তিপীঠ এর অন্যতম পুরীর অধিষ্ঠাত্রী দেবী । তাঁর ভৈরব হলেন জগন্নাথ। শাক্তমতে বলভদ্র ও জগন্নাথ হলেন তাঁর দ্বারপাল ও রক্ষক। সুভদ্রা হলেন তাঁর সখী। অনেকে তাঁকে কুমারী বা অবিবাহিতা রূপে চিহ্নিত করেন । বিমলার উপাসক রা বলেন তিনি হচ্ছেন পুরীর সাম্রাজ্ঞী ( ত্রিপুরাসুন্দরীর ন্যায় ) । তাঁকে জগন্নাথ এর মাতা রূপেও অনেকে চিহ্নিত করেন । জগন্নাথ মন্দিরের প্রাঙ্গনে তাঁর মন্দির অবস্থিত। ইনি মাতঙ্গী কুলের দেবী । আদ্যা স্তোত্রমের নবম স্তবকে এই শক্তিপীঠ এর উল্লেখ আছে: রামেশ্বরী সেতুবন্ধে বিমলা পুরুষোত্তমে | বিরজা ঔড্রদেশে চ কামাক্ষ্যা নীলপর্বতে ||৯||